alexandrainst/scandi-wiki huggingface dataset:
Stenactyla

Stenactyla er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende 
Små, avlange, mørke hårbiller. De kan kjennes på at antennene er trådformede, brystskjoldet (pronotum) er ganske kort og kroppen vanligvis dekket av korte hår. Langs sidene går et par skarpe kinn-lister. Antennene er 11-leddete, ganske tynne, rundt halve kroppslengden. Brystskjoldet (pronotum) er ganske kort og mye bredere enn langt. Dekkvingene er vanligvis avflatet midt på, sett ovenfra jevnbrede, tre til åtte ganger så lange som pronotum. De mangler tydelige punktrekker, men har fine, opphøyde lengderibber. Beina er temmelig tynne og skjøre (faller lett av), noen har fortykkede baklår og lange sporer på bakleggen. Larvene er avflatede, skrukketroll-lignende, bakkroppen langt tilspisset. De skiller seg fra andre billelarver ved at de har lange, flerleddete antenner. De kryper på bunnen og på vannplanter, svømmer ikke.

Levevis 
De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. Hårbillene er ganske vanlige i tempererte områder, mindre vanlige i tropene.

Utbredelse 
Slekten er utbredt i Afrika.

Systematisk innedling
 Ordenen biller, Coleoptera
 Underordenen Polyphaga
 Overfamilien hår- og dvergbiller, Eucinetoidea (=Scirtoidea)
 Familien hårbiller, Scirtidae (=Elodidae, Helodidae)
 Underfamilien Scirtinae (=Cyphoninae)
 Slekten Stenactyla Fairmaire, 1896 
 Stenactyla donckieri Pic, 1914
 Stenactyla jokoensis Pic, 1931
 Stenactyla lutea Pic, 1946
 Stenactyla pallipes Fairmaire, 1896
 Stenactyla ruficeps Pic, 1952
 Stenactyla strangulata Pic, 1928
 Stenactyla striata Pic, 1930

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A., Zurcher, E.J. Elateriformia (Coleoptera).

Eksterne lenker 
 

Biller formelt beskrevet i 1896
Hårbiller
Lioligus

Lioligus er en gruppe (slekt) av pillebiller.

Utseende 
Små til middelsstore, avlangt-ovale, blanke, litt metallglinsende pillebiller, kroppen med fine utstående hår. De ligner overflatisk på bladbiller.

Levevis 
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

Utbredelse 
Slekten finnes i det vestlige Nord-Amerika .

Systematisk inndeling  

 Ordenen biller, Coleoptera
 Underordenen Polyphaga
 Overfamilien pillebiller, Byrrhoidea
 Familien pillebiller, Byrrhidae
 Underfamilien Amphicyrtinae
 Slekten Lioligus Casey, 1912
 Lioligus nitidus (Motschulsky, 1845)
 Lioligus pallidus Casey, 1912

Referanser

Litteratur

Eksterne lenker 
 

Biller formelt beskrevet i 1912
Pillebiller
Trichobyrrhulus

Trichobyrrhulus er en slekt av pillebiller.

Utseende 
Små til middelsstore (3,8-6,3 millimeter), ovale pillebiller, kroppen er nokså sterkt hvelvet. De er mørke, svært blanke med metallisk glans, oversiden tett og jevnt punktert. Hodet er kort, nedbøyd og knapt synlig ovenfra. Antennene er middels lange, de fem ytterste leddene danner en avlang klubbe. Brystskjoldet (pronotum) er bredere enn langt, nokså hvelvet, med tydelig avsatte sidekanter. Dekkvingene er nokså korte og brede, hvelvede, med eller uten punktstriper. Beina er korte, føttene kan felles inn i en fure på leggen og hele beina kan felles inn i furer på undersiden, slik at kroppsformen blir helt glatt. Larvene er C-formede, halvmåneformede eller sylindriske.

Levevis 
Både voksne og larver lever av stort sett av mose, selv om enkelte arter også kan finnes på lav og urter. De voksne beiter på overflaten av moseteppet, mens larvene stort sett lager tunneler nede i mosen. De fleste er nattaktive. Pillebillene finnes ganske høyt til fjells og er en av de tallrikeste bilegruppene i høyfjellet.

Utbredelse 
Slekten er utbredt i Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien pillebiller, Byrrhoidea
 Familien pillebiller, Byrrhidae
 Underfamilien hårpillebiller, Byrrhinae
 Stammen Simplocariini
 Slekten Trichobyrrhulus Ganglbauer, 1902
 Trichobyrrhulus arragonicus Reitter, 1911
 Trichobyrrhulus fabbrii Allemand, 1998
 Trichobyrrhulus piochardi (Heyden, 1870)
 Trichobyrrhulus puetzi Allemand, 1998
 Trichobyrrhulus stierlini (Des Gozis, 1882)
 Trichobyrrhulus variolosus (Perris, 1864)
 Trichobyrrhulus zercheorum Puetz, 2002

Referanser

Litteratur

Eksterne lenker 
 

Biller formelt beskrevet i 1902
Pillebiller
Hydora (bille)

Hydora er en slekt av elvebiller som kryper rundt på bunnen av rennende vann. De voksne billene puster ved hjelp av et såkalt plastron, og trenger ikke komme opp til overflaten etter luft. Til gjengjeld er de avhengige av oksygenrikt vann.

Utseende 
Små (gjerne 2,5-3,5 millimeter), avlange, blanke, mørke elvebiller. Hodet er lite, antennene er middels lange, 11-leddete, trådformede. Dekkvingene er avlange med punktrekker. Beina er lange, særlig fotleddene, og ganske kraftige. Det ytterste fotleddet bærer ganske store klør. Larvene er flattrykte og langstrakte. Ryggplater (tergitter) og bukplater (sternitter) er tydelig markerte. Hodet er ganske lite med korte antenner og små kjever (mandibler). De tre parene med bein er korte og kraftige, og bakkroppen langt tilspisset.

Levevis 
Elvebillene kryper rundt på bunnen av rennende vann. De kan ikke svømme og er avhengige av å klamre seg fast til bunnen. Larvene i denne slekten lever på død ved som ligger under vann, og er avhengige av mikrober for å fordøye veden. Larveutviklingen er ganske langsom og det tar gjerne 4-6 år å komme seg gjennom livssyklusen, men de voksne billene lever bare ca. 3 uker.
Larvene puster med gjeller som sitter inne i endetarmen (kan skytes ut), mens de voksne billene har et såkalt plastron. Undersiden er dekket av vannavstøtende (hydrofuge) hår. Disse holder på plass en sølvaktig hinne av luft, og oksygenutveksling skjer mellom denne og det omringliggende vannet. Denne tilpasningen gjør at billene ikke trenger komme til overflaten for å få luft, men til gjengjeld er de avhengige av vann med høyt oksygeninnhold, slik som kaldt, raskt rennende vann. De utvokste larvene kryper på lang og forvandler seg til en puppe i en utgravd hule på bredden. De nyklekte billene kan fly langt, men når de først har funnet en passende bekk slår de seg vanligvis til der for resten av livet.

Utbredelse 
Slekten er kjent fra Mellom- og Sør-Amerika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien elvebiller, Elmidae Curtis, 1830
 Underfamilien Larainae LeConte, 1861 – for det meste tropiske arter
 Slekten Hydora Broun, 1882
 Hydora angusticollis (Pascoe, 1877) 	 
 Hydora annectens Spangler and Brown, 1981 	 
 Hydora lanigera Broun, 1914 	 
 Hydora laticeps (Carter and Zeck, 1932) 	 
 Hydora lenta Spangler and Brown, 1981 	 
 Hydora musci Lambert, Maier and Leschen, 2014 
 Hydora nitida Broun, 1885
 Hydora obsoleta Broun, 1885
 Hydora picea (Broun, 1881)
 Hydora subaenea Broun, 1914

Referanser

Litteratur

Eksterne lenker 
 

Elvebiller
Biller formelt beskrevet i 1882
New Zealands insekter
Caccothryptus

Caccothryptus er en slekt av biller som lever ved fersk- eller saltvann. Larvene graver i jorden og spiser alger og moser. De voksne flyr og kommer gjerne til lys. Underfamilien Limnichinae lever ved ferskvann og kan også finnes på fuktige steder et stykke fra vann.

Utseende 
Små (ca. 2 millimeter), ovale og hvelvede, mørke biller. De kan ha reduserte øyne. Oversiden er tett kledt med korte hår. Antennene er middels lange, tynne, de to innerste og det ytterste leddet er forstørrede.

Levevis 
Noen av artene kan finnes mellom fuktig løvstrø eller ved bredden av elver og bekker.

Utbredelse 
Slekten er utbredt i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Limnichidae Erichson, 1846
 Underfamilien Limnichinae
 Slekten Caccothryptus Sharp, 1902
 Caccothryptus auratus Hernando & Ribera, 2014
 Caccothryptus compactus Sharp, 1902
 Caccothryptus fujianensis Hernando & Ribera, 2014
 Caccothryptus jaechi Hernando & Ribera, 2014
 Caccothryptus jendeki Hernando & Ribera, 2014
 Caccothryptus luzonensis Hernando & Ribera, 2014
 Caccothryptus maculosus Pic, 1923
 Caccothryptus malickyi Hernando & Ribera, 2014
 Caccothryptus multiseriatus Champion, 1923
 Caccothryptus nanus Hernando & Ribera, 2014
 Caccothryptus nepalensis Hernando & Ribera, 2014
 Caccothryptus occidentalis Hernando & Ribera, 2017
 Caccothryptus ripicola Champion, 1923
 Caccothryptus rouyeri (Pic, 1922)
 Caccothryptus schillhammeri Hernando & Ribera, 2017
 Caccothryptus schuhi Hernando & Ribera, 2014
 Caccothryptus sinensis Hernando & Ribera, 2014
 Caccothryptus sulawesianus Hernando & Ribera, 2014
 Caccothryptus testudo Champion, 1923
 Caccothryptus thai Hernando & Ribera, 2017
 Caccothryptus ticaoensis Hernando & Ribera, 2014
 Caccothryptus wooldridgei Hernando & Ribera, 2014
 Caccothryptus yunnanensis Yoshitomi, 2018
 Caccothryptus zetteli Hernando & Ribera, 2014

Referanser

Kilder 
 Lawrence, J.F., Hastings, A.M., Dallwitz, M.J., Paine, T.A. og Zurcher, E.J. Delta Interactive Key – Coleoptera Elateriformia, Limnichidae.

Eksterne lenker 
 

Limnichidae
Biller formelt beskrevet i 1902
Lucanus cantori

Lucanus cantori er en billeart i familien hjortebiller (Lucanidae).

Kjennetegn 
En stor (hannen opptil 85 millimeter, hunnen  millimeter), brun hjortebille med noe lysere dekkvinger. Hannen har lange, krumme kjever, disse har en lang tann på innersiden et stykke utenfor midten, ellers ganske små tenner langs innerkanten, spissen er kløvet. De knebøyde antennene har vanligvis en fire-leddet vifte . Bakhodet har rundede tverrkjøler på sidene. Hannen hos denne artene utmerker seg ved at hode og kjever er svært store sammenlignet med resten av kroppen. Hunnen er blankt rødbrun, kjevene omtrent like lange som hodet.

Levevis

Utbredelse 
Arten er utbredt i det nordøstlige India (Vest-Bengal, Assam, Meghalaya, Darjeeling) og Bhutan.

Systematisk plassering 

 Insekter, Insecta
 Ordenen biller, Coleoptera
 Underordenen Polyphaga
 Overfamilien Scarabaeoidea
 Familien hjortebiller, Lucanidae Latreille, 1806
 Underfamilien Lucaninae Latreille, 1806
 Stammen Lucanini Latreille, 1806
 Slekten Lucanus Scopoli, 1763
 Lucanus cantori Hope, 1842
 Lucanus cantori cantori Hope, 1842
 Lucanus cantori colasi Lacroix, 1967

Referanser

Eksterne lenker 
 Bilde av arten
 
 

Hjortebiller
Biller formelt beskrevet i 1842
Indias insekter
Schinostethus

Schinostethus er en slekt av biller med larver som lever i rennende vann. Det er larvene som er best kjent i denne gruppen – de er flate og hele oversiden er dekket at brede ryggplater som danner et skjold. Sett ovenfra kan de minne om mynter, og de er kjent som "water pennies" på engelsk. De voksne billene, som kan minne om hårbiller (Scirtidae), er skjøre og kortlivede.

Utseende 
Små, bredt ovale, nokså flate, mørke biller, dekkvingene gjerne med gule flekker. Kroppen er lite sklerotisert (myk) og de voksne dyrene er temmelig skjøre. Antennene er ganske lange og fjærformede. Hodet er ganske lite og gjerne ikke synlig ovenfra. Fasettøynene er utstående, med fine fasetter, uten hår. Antennene er 11-leddete og når minst til midten av brystskjoldet, hos noen arter er de lengre enn kroppen. De fleste av leddene har et side-utskudd slik at antennen blir mer eller mindre sagtakket eller kamformet. Brystskjoldet (pronotum) er ganske lite og kort, sterkt tilsmalnet framover. Dekkvingene er brede og flate, ofte med dype punktstriper. Beina er slanke, føttene er tynne og fem-leddete. Larvene ("water pennies") er flate, hos denne slekten ganske avlange. Oversiden er fullstendig dekket av brede, overlappende ryggplater, glatt og jevn. På undersiden sitter tre par kraftige bein. Bakkroppen har en del lange hår.

Levevis 

Larvene lever på steiner i raskt rennende elver og bekker. Den flate formen og glatte overflaten gjør at de unngår å bli tatt av strømmen når de kryper rundt og beiter på alger som vokser på steinene. De voksne billene er nokså kortlivede, og finnes gjerne i vegetasjonen nær bekkene der larvene lever. De flyr bra og kan komme til lys om natten.

Utbredelse 
Artene lever i Sørøst-Asia.

Systematisk inndeling 

 Ordenen biller, Coleoptera
 Underordenen Polyphaga
 Overfamilien mudderbiller (Dryopoidea)
 Familien Psephenidae – ca. 210 arter fordelt på 29 slekter
 Underfamilien Eubriinae
 Slekten Schinostethus Waterhouse, 1880
 Schinostethus albosulculus Lee, Jäch & Yang, 1998
 Schinostethus brevicornis Lee, Jäch & Yang, 1998
 Schinostethus brevis Lewis, 1895
 Schinostethus flabellatus Lee, Yang & Brown, 1993
 Schinostethus jii Lee, Jäch & Yang, 1998
 Schinostethus laosensis Lee, Jäch & Yang, 1998
 Schinostethus luzonicus Lee, Jäch & Yang, 1998
 Schinostethus maculatus Lee, Jäch & Yang, 1998
 Schinostethus malickyi Lee, Jäch & Yang, 1998
 Schinostethus masatakei Lee, Yang & Jäch, 2003
 Schinostethus medius Lee, Jäch & Yang, 1998
 Schinostethus minutus Lee, Yang & Brown, 1993
 Schinostethus nepalensis Lee, Jäch & Yang, 1998
 Schinostethus niger Lee, Yang & Brown, 1993
 Schinostethus nigricornis Waterhouse, 1880
 Schinostethus notatithorax Pic, 1923
 Schinostethus opacus Waterhouse, 1880
 Schinostethus pacholatkoi Lee, Jäch & Yang, 1998
 Schinostethus priscus Lee, Jäch & Yang, 1998
 Schinostethus pruinosus Pic, 1916
 Schinostethus sakaii Lee, Jäch & Yang, 1998
 Schinostethus satoi Lee, Yang & Brown, 1993
 Schinostethus sichuanensis Lee, Jäch & Yang, 1998
 Schinostethus sipekorum Hájek, 2015
 Schinostethus vietnamensis Lee, Jäch & Yang, 1998

Eksterne lenker 

 

Biller formelt beskrevet i 1880
Psephenidae
Dataplattform

En dataplattform er enhver programvareplattform som brukes til å samle inn, administrere, sammenstille og tilgjengeliggjøre data fra mange ulike kilder på ett sted, med mål om å gjøre det enklere å hente verdi ut av dataene. Det er en integrert løsning, og siden 2010-årene er har det blitt vanlig å kombinere funksjonaliteter fra for eksempel databaser, datasjø, datavarehus, datanav og data lakehouse, og fungerer som et lag under rapporteringsverktøy for forretningsinnsikt.

Dataplattform kan også referere til:

 Databehandlingsplattform, en programvareplattform som brukes til å samle inn og administrere data
 Kundedataplattform, en samling av programvare som skaper en vedvarende, enhetlig kundedatabase som er tilgjengelig for andre systemer
 Linked Data Platform, en spesifikasjon for lenkede data som definerer en mengde integrasjonsmønstre
 Multiplattform-programvare, programvare som kan kjøres på flere forskjellige operativsystemer
 Plattform som tjeneste, en type skytjeneste

Se også 
 Felles datamodell
Scarelus

Scarelus er en slekt av rødvinger der hunnene er larvelignende.

Utseende 
Hannene er små til middelsstore (4-6 millimeter), slanke, oftest mørke rødvinger, dekkvingene uten oppstående børstehår. Antennene er svarte, svært kraftige, gjerne dobbelt så lange som kroppen, ikke sagtakkede. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er jevnbrede med tre opphøyde lengderibber, hvert ribbemellomrom med to rader av store, tverrbrede groper. Beina er mørke, ganske korte.

Levevis 
De voksne hannene er dagaktive og treffes gjerne på blomster, der de spiser nektar og pollen. De voksne hunnene er neoteniske, det vil si at de er larvelignende også i det voksne stadiet. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Slekten er utbredt i Malaysia, Filippinene og Indonesia øst til Java.

Systematisk oversikt med noen arter 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Ateliinae Kleine, 1928
 slekten Scarelus Waterhouse, 1878
 Scarelus anthracinus Bocakova & Bocak, 1999
 Scarelus ardens Kleine, 1926
 Scarelus baranciki Malohlava & Bocak, 2011
 Scarelus bicostatus Pic, 1912
 Scarelus barstagiensis Bocak, 1995
 Scarelus cibodasensis Malohlava & Bocak, 2011
 Scarelus corporaali Kazantsev, 1992
 Scarelus crudus Kleine, 1926
 Scarelus flavicollis Malohlava & Bocak, 2011
 Scarelus inapicalis Pic, 1925
 Scarelus kodadai Bocak, 1998
 Scarelus loksadoensis Malohlava & Bocak, 2011
 Scarelus longicornis Waterhouse, 1878
 Scarelus orbatus Waterhouse, 1878
 Scarelus pahangensis Malohlava & Bocak, 2011
 Scarelus palawanensis Bocak, 1999
 Scarelus pseudoumbrosus Malohlava & Bocak, 2011
 Scarelus rollei Pic, 1912
 Scarelus ruficollis Malohlava & Bocak, 2011
 Scarelus rufus Malohlava & Bocak, 2011
 Scarelus salvani Malohlava & Bocak, 2011
 Scarelus sanguineus Bocak, 1995
 Scarelus saranganensis Malohlava & Bocak, 2011
 Scarelus schawalleri Bocak, 1995
 Scarelus similis Malohlava & Bocak, 2011
 Scarelus tomani Bocak, 1998
 Scarelus umbrosus Kleine, 1932

Referanser

Eksterne lenker 
 

Rødvinger
Biller formelt beskrevet i 1878
Mimolibnetis

Mimolibnetis er en slekt av rødvinger der hunnene er larvelignende.

Utseende 
Hannene er middelsstore (5-13 millimeter), slanke, gulbrune rødvinger. Antennene er slanke, omtrent halve kroppslengden. Hodet er forholdsvis lite, med utstående fasettøyne. Pronotum er trapesformet, noe bredere enn langt. Dekkvingene er jevnbrede uten opphøyde lengderibber, fint hårete, nokså tynne, dekker ikke alltid hele bakkroppen. Beina er ganske korte. Hunnene er larvelignende (neoteni)ske.

Levevis

Utbredelse 
Slekten er utbredt i det vestlig-sentrale Afrika (Ekvatorial-Guinea og Den Demokratiske republikken Kongo).

Systematisk oversikt 
Artene er bare kjente fra noen ganske få eksemplarer.

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Dexorinae Bocak & Bocakova, 1989
 slekten Mimolibnetis Pic, 1936
 Mimolibnetis apicalis Pic, 1936
 Mimolibnetis baguenai Kazantsev, 1999
 Mimolibnetis indigenus Kazantsev, 1999
 Mimolibnetis ruwenzoriensis Kazantsev, 2000

Referanser

Eksterne lenker 
 

Rødvinger
Biller formelt beskrevet i 1936
Saint Kitts og Nevis under Samveldelekene 2022

Saint Kitts og Nevis deltok under Samveldelekene 2022 fra 28. juli til 8. august 2022 i Birmingham, England. Det er 9. gangen Saint Kitts og Nevis deltar under samveldelekene.

Saint Kitts og Nevis team stiller med seks utøvere (fem menn og en kvinne) konkurrerer i to idrettsgrener.

St. Clair Hodge og Amya Clarke var landets flaggbærere under åpningen av lekene.

Referanser 

Nasjoner under Samveldelekene 2022
Saint Kitts og Nevis under samveldelekene
2022 på Saint Kitts og Nevis
Sport i Karibia i 2022
Fall (film)

Fall er en amerikansk overlevelsesfilm. Den er regissert av Scott Mann. Hovedrollene blir spillet av Virginia Gardner, Mason Gooding, og Jeffrey Dean Morgan. Filmen er planlagt til å ha premiere i USA den 12. august 2022, av Lionsgate Films.

Handling 
Adrenalin-junkies og bestevenner, Becky og Hunter, bestiger et fjell sammen med Beckys ektemann Dan (spilt av Mason Gooding) som mister fotfestet og faller til sin død. Nesten ett år senere er Becky deprimert og sliter med alkoholisme. Hun har også problemer i forhold til faren sin James (spilt av Jeffrey Dean Morgan) fordi han hadde antydet at Dan ikke var den rette mannen for henne. Rett før årsdagen for Dans tragiske dødsfall, inviterer Hunter henne til å klatre opp i en 610 meter høyt TV-tårn i en ørken. Der kan hun spre sin avdøde ektemanns aske, som en form for terapi.

Becky nekter først å være med, før hun ombestemmer seg - i håp om at hun endelig kan komme seg videre fra Dans død. Dagen etter begynner Hunter og Becky klatringen. På toppen sprer Becky ektemannens aske, og slipper ham til slutt. Men når de begynner å klatre ned igjen, faller den korroderte stigen fra hverandre. Dette strander dem flere hundre meter over den neste intakte seksjonen. Dessuten har vannet deres falt ned, og ligger et godt stykke nedenfor rekkevidden for tauet.

Hunter er overbevist om at nødetatene vil ha hørt krasjen fra stigen deres og være på vei, men hjelpen kommer aldri. De forsøker å bruke mobiltelefonene deres, men mistenker at forstyrrelser fra antennen blokkerer signalet på mobiltelefonen. Paret legger merke til en bobil i nærheten, med to menn på camping. De venter til det blir mørkt og avfyrer et nødsignal. Mennene på camping legger merke til dette. Men i stedet for å hjelpe dem, stjeler de Hunters bil og kjører av gårde. Becky blir stadig mer forvirret på grunn av mangel på mat og vann, og hun opplever hallusinasjoner.

Rollebesetning 
 Grace Caroline Currey som Becky
 Virginia Gardner som Hunter
 Mason Gooding som Dan
 Jeffrey Dean Morgan som James

Utgivelse 
Etter planen slipper Lionsgate Films filmen på kino i USA den 12. august 2022.

Referanser

Eksterne lenker 
 
 

Filmer fra 2022
Taphes

Taphes er en slekt av biller som hører til familien rødvinger (Lycidae).

Utseende 
En liten til middelsstor (ca. 5 millimeter), avlang, rød og svart rødvinge. Underside, hode, antenner og bein er svarte, dekkvingene skarlagensrøde med svart spiss. Pronotum er mørkbrunlig med lysere, opphøyde ribber. Antennene er kraftig sagtakkede. Dekkvingene har opphøyde lengderibber og tverr-masket skulptur mellom disse.

Levevis 
De voksne billene er dagaktive og treffes gjerne på blomster, der de spiser nektar og pollen. Andre arter tar trolig ikke næring til seg som voksne. Larvene kan finnes under bark, i jord eller mellom løvstrø. Munndelene tyder på at de lever av flytende føde, men det er uvisst hva de faktisk spiser. Råtnende plantemateriale og slimsopp har blitt foreslått.

Utbredelse 
Arten er utbredt i Sørøst-Asia (sørlige Kina, Singapore).

Systematisk oversikt 

 Ordenen biller, Coleoptera
 Underordenen Polyphaga
 Overfamilien bløtvinger og lysbiller, Cantharoidea
 Familien rødvinger (maskebiller), Lycidae
 Underfamilien Dictyopterinae Houlbert, 1922
 stammen Taphini Bocák & Bocákova, 1990
 slekten Taphes Waterhouse, 1878
 Taphes brevicollis Waterhouse, 1878

Referanser

Litteratur

Eksterne lenker 
 Bilder av Taphes brevicollis
 

Rødvinger
Biller formelt beskrevet i 1878